Otto Larsen

Otto Marinius Larsen (født 1912, død 1955 i Stockholm) var en norsk partisan fra Kiberg, kjent som fange i GULag.  
Han var kommunist og reiste høsten 1940 med 35 andre
i båt til Sovjet der de ble vervet til å drive etterretning 
for NKVD.  For å unngå arrestasjon i en mislykket
operasjon, flyktet Larsen til Sverige i 1943.  
Etter krigen dro han med  Ragnvald Mikkelsen og Emil Isaksen til 
Murmansk for å hente brorens skøyte.  De tre ble da fengslet, anklaget
for spionasje mot Sovjetunionen i tiden etter 1943. I mars 1946 ble han dømt til ti års straffarbeid. I åtte år ble han satt til tvangsarbeid som tømmerhogger i det sovjetiske GULag-systmet.

Etter Stalins død i mars 1953 ble GULag-systemet nedbygd, og Larsen ble løslatt 
i oktober 1953.  Ved hjemkomst fortalte han at Osvald Harjo var i live, noe som innebar at 
Einar Gerhardsen tok opp saken med russerne slik at også Harjo ble løslatt i desember 1955.

Otto Larsen utga i 1954 bok om dette, ført i penn av Arbeiderbladets
journalist Haavard Haavardsholm. Larsen skrev en rekke artikler i pressen og
holdt en rekke foredrag, også i Finnmark. Etter at han flyttet til Stockholm døde han 
i august 1955 av komplikasjoner av et magesår som han pådro seg i fangenskapet.

Emil Isaksen som hadde overlevd fengslingen, var til stede ved bisettelsen i
Stockholm.  Urnen ble satt ned i Kiberg. Ragnvald Mikkelsen
var død i fangenskapet.  De britiske Bertrand Russell og Clement Attlee kommenterte
at Larsens bok var viktig.Jørn W. Ruud, Erindringer om andre verdenskrig i Finnmark og Nord-Troms.  Mastergradsoppgave fra Universitetet i Bergen
 Litteratur 
 Jeg var Sovjetspion (Cappelen, 1954).  Med Haavard Haavardsholm.  Engelsk utgave: Nightmare of the innocents (Andrew Melrose Publisher, 1955).
 Referanser 

Kategori:Norske kommunister
Kategori:Norske forfattere av erindringsbøker
Kategori:Norske partisaner
Kategori:Gulagfanger
Kategori:Personer fra Vardø kommune
Kategori:Fødsler i 1912
Kategori:Dødsfall i 1955